《次韵张子开喜雨》
宋代·陈著

甘泽连朝拍稻畴，老天著意做今秋。
软炊已报生尘甑，艰食俄忘淅米矛。
甽口涨新浮白腻，禾头濯秀湿青油。
疲农欢喜还长叹，官已催租不待收。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。